Vandring Kalø, Helgenæs og Mols 14.-17. maj 2020
Torsdag aften kl. 19 mødes vi ved Rønde Bålhytte, hvor der kan tilberedes mad over bål og overnattes i shelter (3 stk.). Pladsen ligger 200 meter SSV for Rønde Idrætscenter og er reserveret til os.
Fredag går turen igennem Nationalpark Mols’s vestlige del. Vi drager ned igennem Hestehaven langs med kysten og runder også Kalø Slotsruin. Besøget på slotsruinen afsluttes med frokost på Kalø Slotskro.
Efter frokost bliver vi transporteret til Helgenæs, hvor vi fortsætter vores vandring ud omkring Lushage og Helgenæs Fyr. Vi kommer til at gå på de mægtige skrænter som danner Helgenæs kystlinien mod syd. Vi skal bl.a. se de nyfundne kanonstillinger fra WRII. Sidst på eftermiddagen ankommer vi til en nyere shelterplads (3 selters).
Lørdag vandrer vi videre ind i Mols Bjerge hvor vi hurtigt rammer forskellige bakker. Sidst på dagen vil vi ankomme til en teltplads midt i Mols bjerge (Tremose gård). Her er en ”alternativ” shelter og vi kan være heldige at nogle af os kan få plads i den, men regn ikke med det! Efter aftensmaden vil turlederen sørge for ekstra hygge ved bålet.
Inden vi kommer til teltpladsen, følger vi skrænterne ved Fuglsø - videre ind over Tre Høje, hvor vi endnu engang kommer til at nyde den flotte udsigt. Vi følger herfra et spor til Knebel Plantage. Hvis vi har tid, kan vi lave en afstikker til stendyssen. Ruten går videre over Tinghulen og Skovbjerg inden vi er fremme ved Tremose gård.
Efter aftensmad og hygge omkring bålet og en god nats søvn vandrer vi videre over Agri Bavnehøj for at slutte af med den Italienske Sti, som ender i Femmøller ved efterskolen. I Femmøller tager vi bussen tilbage til Rønde hvor turen slutter ca. kl. 13:30.
Fredag og lørdag: anslået 20 km pr. dag. Søndag: ca. 8 km.
Miljøministeriets folder over Helgenæs: https://naturstyrelsen.dk/media/nst/89750/Helgenæs_021213_Web.pdf
Miljøministeriets folder over Mols: https://naturstyrelsen.dk/media/nst/89792/Mols%20Bjerge_221113_Web.pdf
• Vi går primært på stier og i mindre grad på grusveje.
• Der er vand på lejrpladserne undtagen den første. Das på alle tre pladser.
• Vi kommer forbi at par is-kiosker, som forhåbentlig har åbne 😉
• Der vil være afgang kl. 8 hver morgen. Pauser hver 1½ time og længere pause til frokost.
• Der vil være nogen bakker og højdemeter på turen, men ikke mere end almindelig kondition er nok.
• Teltpladserne til lejr 2 og 3 kan ikke bookes, så vi må forvente at der også er andre gæster på pladserne.
• Alle deltagere får udleveret deltagerliste med navn på hjemby og mobilnumre til hinanden.
• Hvis du er i bil, så anbefaler turlederen at du lader bilen stå i Rønde.
• Turen er åben for deltagere fra Dansk Fjeldvandrerklub og Tursækken.
• Maksimalt 12 deltagere – excl turleder.
Mødested fredag aften efter kl. 19 ved Rønde Bålhytte. (evt. tidlig fredag morgen efter aftale med turlederen).
Transport til Rønde: Der går bus fra Aarhus Rutebilstation med 4 afgange hver time. Rute 120, 121, 122 og 123 (Midttrafik). Stå af bussen ved Rønde Skole. Der er også busforbindelse fra Randers til Rønde med rute 217.
Medbring alt til telttur, herunder mad, godt humør og evt. festlig drikke/spise.
Pris: egen forplejning og transport til/fra Rønde samt bus-transport under turen. Billetpris til Helgenæs koster omkring 50-75 kr. Herudover frokost på Kalø Slotskro (ca. 120 kr.). Overnatning ved Rønde Bålhytte koster 30 kr. per person. Overnatning 2 og 3 er gratis. Bus retur til Rønde fra Femmøller koster omkring 30. kr.
Tilmelding: Tilmelding sker online i Facebookgruppen Tursækken eller via tilmelding til nyhedsbrev. Skriv email for tilmelding til nyhedsbrev.
Turleder Jesper Norup betinger sig også at få en mail fra de tilmeldte.
Tilmeldinger ud over 12 deltagere kommer på venteliste.